Richard Chamberlain

George Richard Chamberlain (* 31. marec 1934, Beverly Hills, Kalifornia, USA – † 29. marec 2025, Waimānalo, Havaj) bol americký herec, ktorý sa preslávil hlavnou úlohou v televíznom seriáli Dr. Kildare (19611966).

 Herecká kariéra 
Jeho otec pracoval ako obchodný cestujúci. Okrem toho bol jedným z hovorcov americkej asociácie anonymných alkoholikov. Richard po ukončení strednej školy vyštudoval v Kalifornii univerzitu Pomona. Tu navštevoval prednášky spoločne s Lindou Evans, známou z televiznej ságy Dynastia. Po štúdiu zameral svoj záujem na divadlo a podieľal sa na založení divadelnej spoločnosti.

V televízii sa začal objavovať od päťdesiatych rokov. Zostal však verný i divadlu. Na Broadwayi účinkoval v niekoľkých muzikáloch, napríklad v obnovenej premiére slávnej My Fair Lady. Koncom šesťdesiatych rokov sa presťahoval do Anglicka, kde sa venoval divadlu. V birminghamskom divadle stvárnil Hamleta – ako prvý Američan hrajúci v Anglicku túto rolu od konca dvadsiatych rokov.

K jeho najznámejším dielam patria televízne minisérie Šógun a Vtáky v tŕní a filmy Traja mušketieri, Štyria mušketieri, Návrat mušketierov, Muž so železnou maskou, Gróf Monte-Christo, Agent bez mena.

 Osobný život 
V roku 1989 francúzsky časopis Nous Deux odhalil jeho homosexualitu, ale on sám sa k nej prihlásil až v roku 2003 vo svojej autobiografii Shattered Love s tým, že ju počas svojej hereckej kariéry skrýval v obave zo straty rolí.

So svojim partnerom žil na Havajských ostrovoch. V roku 2010 sa rozišli.

Má hviezdu na Hollywoodskom chodníku slávy.

 Referencie 

 Iné projekty 

 Externé odkazy 



 Richard Chamberlain na GLBTQ Arts 

 Zdroj 

Kategória:Divadelní herci USA
Kategória:Filmoví herci USA
Kategória:Televízni herci USA
Kategória:Držitelia ceny Zlatý glóbus za najlepší mužský herecký výkon v seriáli (dráma)
Kategória:Držitelia ceny Zlatý glóbus za najlepší mužský herecký výkon v miniseriáli alebo televíznom filme
Kategória:Hollywoodsky chodník slávy
Kategória:LGBT osobnosti USA
Kategória:Osobnosti z Kalifornie